Sekolah Kebangsaan Tenaga Setia

Sekolah Kebangsaan Tenaga Setia atau nama ringkasnya SK Tenaga Setia atau SKTS, adalah sebuah sekolah bantuan penuh kerajaan yang terletak di Parit Baru, Mukim 18, Sri Medan, Batu Pahat, Johor.

Pada 2024, Sekolah Kebangsaan Tenaga Setia memiliki  kekuatan seramai 284 orang murid termasuk kelas prasekolah, dengan pecahan 148 murid lelaki dan 117 murid perempuan , manakala pentadbir dan guru pula seramai 27 orang, iaitu 8 orang lelaki dan 19 orang perempuan. Seterusnya, staf sokongan seramai 4 orang yang kesemuanya perempuan. Pekerja pembersihan pula seramai 5 orang, 2 lalaki dan 3 perempuan, manakala pengawal keselamatan terdiri daripada 4 orang, 2 lelaki dan 2 perempuan.2024

Terkini SKTS.-
Mengalu-alukan bekas pelajar/ alumni SKTS untuk menjadi sebahagian family baharu SKTS.2024

Sejarah 
Sejajar dengan keperluan penduduk tempatan, permohonan untuk mendirikan sebuah sekolah telah diluluskan pada tahun 1959. Lantas pada tahun 1960, penduduk-penduduk Kampung Parit Baru telah sama-sama bergotong-royong membinanya, tanpa bantuan daripada kerajaan. Berkat kesungguhan ini, maka terbinalah sebuah sekolah untuk memenuhi keperluan penduduk yang sebelum ini terpaksa bersekolah di Sekolah Kebangsaan Seri Sejati.


Pada bulan Jun 1961, sekolah ini telah dibuka sebelum perasmiannya setelah mendapat kebenaran daripada Ketua Pengarah Pelajaran Johor ketika itu , iaitu Encik Abdul Majid bin Osman. Beliau bersama-sama Pengelola Sekolah-sekolah Kebangsaan Kluang, telah membuat lawatan ke sekolah ini pada tarikh tersebut. Pada 3 Julai 1961, sekolah ini telah dirasmikan oleh Encik Mohamad bin Dato' Ahmad, Pengelola Sekolah-sekolah Johor. Memandangkan kekurangan keperluan asas yang masih dihadapi pada ketika itu, maka pada tahun 1964, Jabatan Kerja Raya, Batu Pahat telah memberikan bantuan membina lantai simen, tangki air serta membaiki dinding yang diperbuat daripada papan. 


Nama Sekolah
Nama sekolah ini diberikan oleh, Allahyarham Encik Abdul Majid bin Osman, Ketua Pengarah Pelajaran  Johor sempena taat setia penduduk kampung ini kepada Kerajaan Negeri Johor dalam melawan komunis sehingga tertangkapnya Muhammad Indera, pada tahun 1952 di kawasan ini. Bersatu dan bersetia menjalankan kerja sukarela secara bergotong-royong membersihkan kawasan asal.Mengumpulkan wang secara "Tek Yan" (Yuran bulanan). Mendirikan bangunan sekolah secara bergotong-royong.



Penyumbang Kawasan Sekolah
Kawasan sekolah ini, pada asalnya adalah tapak masjid. Keluasan asalnya adalah 2 ekar 1 rod, hadiah daripada  Pak Beladang. Penduduk kampung hanya membayar upah tebang.
Berikutnya, seorang penderma kawasan ini, Embah Moden telah menghadiahkan 0.5 ekar menjadikan luas  tapak sekolah ini ialah 2.75 ekar.Pada tahun 1977 pula, tapak sekolah ini telah mendapat tambahan seluas 1/8 ekar yang dihadiahkan oleh  Encik Rosdi bin Abdul Samad, salah seorang tukang kebun sekolah pada ketika itu. Pada hari ini, luas kawasan sekolah ialah 2 ekar 3 rod 20 pol.

Pencapaian 

 Alamat
Sekolah Kebangsaan Tenaga Setia
Parit Baru, 
83400, Seri Medan
Johor, Malaysia
Telefon =  6074858005
Fax       = 6074858005

 Pautan luar 
 Lencana Sekolah Kebangsaan Tenaga Setia.

Tenaga Setia
Tenaga Setia